CELEX: C2004/239/09
Language: sk
Date: 2004-09-25 00:00:00
Title: Vec C-256/04: Žaloba podaná dňa 15. júna 2004: Komisia Európskych spoločenstiev proti Gréckej republike

25.9.2004   
            
            
               SK
            
            
               Úradný vestník Európskej únie
            
            
               C 239/5
            
         Žaloba podaná dňa 15. júna 2004: Komisia Európskych spoločenstiev proti Gréckej republike
   (Vec C-256/04)
   (2004/C 239/09)
   Komisia Európskych spoločenstiev, v zastúpení: Arnaud Bordes a Minas Konstantinidis, členovia právnej služby Komisie, podala dňa 15. júna 2004 na Súdny dvor Európskych spoločenstiev žalobu proti Gréckej republike.
   Komisia Európskych spoločenstiev navrhuje, aby Súdny dvor:
   
               1.
            
            
               vyhlásil, že Grécka republika si nesplnila svoje povinnosti vyplývajúce zo smernice Rady 2001/89/ES (1) z 23. októbra 2001 o opatreniach spoločenstva na kontrolu klasického moru ošípaných a to tým, že neprijala zákonné a vykonávajúce právne predpisy nevyhnutné pre dosiahnutie súladu so smernicou a Komisiu v každom prípade o týchto predpisoch neupovedomila,
            
         
               2.
            
            
               zaviazal Grécku republiku nahradiť trovy konania.
            
         Žalobné dôvody a hlavné tvrdenia
   Lehota na prijatie opatrení na prebratie smernice do vnútroštátneho právneho poriadku uplynula dňa 31. októbra 2002.
   
      (1)  Ú. v. ES L 316, 1.12.2001, s. 5